हीरो होंडा अब बन गई हीरो मोटोकॉर्प  
देश की सबसे बड़ी दोपहिया वाहन कंपनी हीरो होंडा मोटर्स ने अपना नाम परिवर्तित करके हीरो मोटोकॉर्प कर लिया है।
देश की सबसे बड़ी दोपहिया वाहन कंपनी हीरो होंडा मोटर्स ने अपना नाम परिवर्तित करके हीरो मोटोकॉर्प कर लिया है। जापानी भागीदार होंडा के अलग होने के बाद कंपनी ने नया नाम रखा है। कंपनी का निशान अगले माह लंदन में जारी किया जाएगा।  विश्व की सबसे इस बड़ी दोपहिया वाहन कंपनी ने एक बयान में कहा कि हीरो होंडा मोटर्स लि. ने आज औपचारिक तौर पर अपना नाम हीरो मोटोकॉर्प कर लिया है। कंपनी को नाम परिवर्तन की मंजूरी कंपनी रजिस्टार से आज ही मिली।   पिछले महीने शेयरधारकों ने कंपनी के नाम में परिवर्तन करने को मंजूरी दी थी।  कंपनी के अध्यक्ष ब्रिजमोहन लाल ने कहा, यह केवल नाम में परिवर्तन नहीं है बल्कि एक ऐसे नए दौर में प्रवेश का संकेत है जिसमें कंपनी को अपने दम पर सीमा से आगे जाकर बेंचमार्क स्थापित करने का अवसर मिलेगा।